LV
L 118/50
Eiropas Savienības Oficiālais Vēstnesis
4.5.2023.
II PIELIKUMS
Regulas (ES) 2015/340 II pielikumu (ATCO.AR DAĻU) groza šādi: 1.
Pielikuma ATCO.AR.A.005. punktu aizstāj ar šādu: “ATCO.AR.A.005 Personāls a) Kompetentās iestādes izveido un ik pēc diviem gadiem atjaunina novērtējumu par cilvēkresursiem, kas tām ir nepieciešami uzraudzības funkciju veikšanai, pamatojoties uz šajā regulā prasīto procesu analīzi.
b) Darbiniekiem, kurus kompetentā iestāde pilnvarojusi veikt sertifikācijas vai uzraudzības uzdevumus, vai arī abus šos uzdevumus, jābūt tiesīgiem veikt vismaz šādus uzdevumus: 1) pārbaudīt dokumentus, tostarp licences, sertifikātus, ierakstus, datus, procedūras un citus attiecīgā uzdevuma izpildei nepieciešamos materiālus; 2) sagatavot kopijas vai izrakstus no šādiem reģistriem, datiem, procedūrām un citiem materiāliem; 3) lūgt paskaidrojumus; 4) iekļūt attiecīgajās telpās un ekspluatācijas vietās; 5) veikt revīzijas un pārbaudes, tostarp nepieteiktas pārbaudes; 6) attiecīgā gadījumā veikt vai ierosināt veikt pasākumus izpildes nodrošināšanai.”;
2.
Pielikuma ATCO.AR.A.010. punktu aizstāj ar šādu: “ATCO.AR.A.010 Kompetento iestāžu uzdevumi Kompetento iestāžu uzdevumos ietilpst: a) licenču, kvalifikācijas atzīmju, apstiprinājumu un medicīnisko izziņu izsniegšana, apturēšana un anulēšana; b) pagaidu OJTI atļauju izsniegšana saskaņā ar ATCO.C.025. punktu; c) pagaidu vērtētāja atļauju izsniegšana saskaņā ar ATCO.C.065. punktu; d) apstiprinājumu atkārtota apstiprināšana un atjaunošana; e) medicīnisko izziņu atkārtota apstiprināšana, atjaunošana un ierobežojumu noteikšana tajās atbilstoši informācijai, kas saņemta no aviācijas medicīnas eksperta (AME) vai aviācijas medicīnas centra (AeMC); f)
sertifikātu izsniegšana aviācijas medicīnas ekspertiem, šādu sertifikātu atkārtota apstiprināšana, atjaunošana, apturēšana, anulēšana, ierobežošana un grozīšana;
g) mācību organizāciju sertifikātu un aviācijas medicīnas centru sertifikātu izsniegšana, apturēšana, anulēšana un ierobežošana; h) apmācības kursu, apmācības plānu un struktūrvienības kompetences shēmu, kā arī novērtēšanas metožu apstiprināšana; i)
valodas prasmes pierādīšanai izmantotās novērtēšanas metodes apstiprināšana un valodas prasmes novērtēšanas iestādēm piemērojamo prasību noteikšana saskaņā ar ATCO.B.040. punktu;
j)
paaugstināta līmeņa (piektā līmeņa) valodas prasmes nepieciešamības apstiprināšana saskaņā ar ATCO.
B.030. punkta d) apakšpunktu;
k) mācību organizāciju, arī to izstrādāto apmācības kursu un plānu, uzraudzība; l)
struktūrvienības kompetences shēmu apstiprināšana un to izpildes uzraudzība;
m) attiecīgu pārsūdzības procedūru un paziņošanas mehānismu izveide; n) licenču atzīšanas un apmaiņas veicināšana, tajā skaitā gaisa satiksmes vadības dispečeru dokumentu pārsūtīšana un veco licenču atdošana kompetentajai iestādei, kas tās bija izsniegusi, saskaņā ar ATCO.AR.D.003. punktu; o) mācību organizāciju sertifikātu un kursu apstiprinājumu atzīšanas, kā arī valodas prasmes pierādīšanai izmantotās novērtēšanas metodes apstiprināšanas veicināšana.”;